OzLabs/hebrew-wiki-articles huggingface dataset:
יוסי אמבולנס

יוסי אמבולנס שירותים רפואיים בע"מ היא חברת אמבולנסים פרטית, הגדולה בישראל. החברה מפעילה אמבולנסים וניידות טיפול נמרץ, ומספקת שירותי רפואה ובריאות בקהילה ובמרחב הפתוח, תחליפי אשפוז בקהילה והסעות נגישות.

מטה החברה ממוקם בחיפה ויש לה נקודות הזנקה ומשרדי מחוז בחיפה, תל אביב ובאר שבע. החברה מפוקחת על ידי משרד הבריאות.

== היסטוריה ==
בשנת 1985 הקימו בחיפה יוסף שפרבר, ממקימי תחנת מד"א בקריות, ורעייתו גאולה איבון שפרבר, את חברת האמבולנסים הפרטית, שסייעה למוגבלי ניידות. במרוצת השנים החלו האמבולנסים של החברה לסייע לבתי חולים ומטופלים מטעם משרד הביטחון, ובהמשך הוגדרו כבעלי מעמד רכבי ביטחון הרשאים לספק רפואה דחופה גם לבתי אבות ולקופות חולים. במאה ה-21, כאשר התעורר הצורך בניידות טיפול נמרץ (נט"ן) נוספות, הוקם בחברה תחום ניידות הטיפול נמרץ.

בשנת 2008 נפטר יוסף שפרבר, ומשפחתו הרחיבה את הפעילות מאזור חיפה לכל ישראל. בעשור של 2014–2023, מספר האמבולנסים גדל ל-95, וניידות הטיפול הנמרץ ל-17 נט"ן ו-15 אט"ן.

בתקופת מגפת הקורונה בישראל, החברה סיפקה בדיקות קורונה מהירות והייתה חלק ממערך מבצע מגן אבות ואימהות, שהוביל קשישים לבתי אבות שיועדו להגנתם מפני הדבקות. החברה אף עבדה מול פיקוד העורף בהעברת אלפי מבודדי קורונה למלוניות. החברה משתתפת בחילוץ מאושפזים בתקופות מתח ביטחוני.

במהלך מתקפת הפתע על ישראל ב-7 באוקטובר, החברה סיפקה שירותי רפואה בפסטיבל "נובה", כשבמהלכה נרצח עווד דראושה - נהג האמבולנס-חובש של החברה, שנשאר להעניק טיפול רפואי לפצועים. כמו כן, האמבולנס של החברה שנותר בפסטיבל ואשר טיפל בפצועים, ספג בסביבות השעה 9:00 טיל RPG, שהרג 18 איש ושרף את האמבולנס עד היסוד.

כחלק מהתמיכה של החברה בנפגעים, מפונים ונרצחי 7 באוקטובר, נרתמה להנצחת מאי נעים (נכדתו של שלמה שרף) שנרצחה בפסטיבל "נובה", באמצעות הפעלת אמבולנס שייקרא על שמה ויעבוד בחינם 24 שעות ביממה.
רכב קרבי משוריין, טיגר־בולנס, המשמש כאמבולנס לפינוי פצועים ונפגעים
לאחר אירועי ה-7 באוקטובר, פיתחו החברות יוסי אמבולנס ופלסן סאסא במשותף רכב קרבי משוריין, טיגר־בולנס, המשמש כאמבולנס לפינוי פצועים ונפגעים.

== תחומי פעילות ==
יוסי אמבולנס מפעילה ניידות טיפול נמרץ (נט"ן), הסעות חולי דיאליזה והטסה רפואית לתיירות מרפא.

לחברה ”מוקד 24/7” שמנווט את פעילות האמבולנסים ומשרת את 4 קופות החולים בישראל. בנוסף, החברה מפעילה את ”רופא עד לבית” ואת מערכת ”בריאות מסביב לשעון”, שמנטרת 14 מדדים למטרות בקרה רפואית או תחליף למסגרות אשפוז. זאת לצד לחצן מצוקה באמצעות אפליקציה ייעודית בסמארטפון, המאפשר להזמין אמבולנס מיידי.

יוסי אמבולנס מעבירה קורסי הכשרה לנהגי אמבולנס, מוכרת כמוסד להכשרה מקצועית לחובשי רפואת חירום על ידי משרד הבריאות ומשרד הרישוי, ומפעילה אגף הדרכה מוסמך.

החברה מפעילה אבטחה רפואית באירועים רבי משתתפים של חברות הפקה גדולות, תנועות נוער כמו הנוער העובד והלומד וקייטנות. היא גם מחזיקה סוכנות ביטוח לביטוח פעילות של חברות אמבולנסים פרטיות, ”י.ש. מגן סוכנות לביטוח”.

== קישורים חיצוניים ==
* 

== הערות שוליים ==

קטגוריה:ארגוני רפואת חירום בישראל
קטגוריה:ישראל: ארגוני בריאות ורפואה
בית כברות לחיות: שושלות

בית כברות לחיות: שושלות (באנגלית: Pet Sematary: Bloodlines) הוא סרט אימה על-טבעי אמריקאי שנכתב ובוים על ידי לינדזי ביר, שזהו לה סרט ביכורים, בשיתוף פעולה עם ג'ף בוהלר. הסרט מבוסס על הרומן "בית כברות לחיות שעשועים" מאת סטיבן קינג, שיצא לאור בשנת 1983 ומשמש כפריקוול לעיבודו הקולנועי משנת 2019. בסרט מככבים ג'קסון וייט, ג'ק מולהרן, נטלי אלין לינד, פורסט גודלאק, איזבלה סטאר לבלנק, פאם גריר, סמנתה מאטיס והנרי תומאס. עלילת הסרט מתרחשת בשנת 1969, טרם אירועי הסרט הראשון, ועוקבת אחר קורותיו של ג'ד קרנדל הצעיר לאחר שהוא מגלה בית קברות מקומי שבו כל המתים יכולים לשוב לתחייה, מבלי לתאר לעצמו את הזוועה שתשפיע על חייו.

לאחר הצלחתו הקופתית של הסרט הראשון, המפיק לורנזו די בונאוונטורה הצהיר על תוכניותיו לסרט פריקוול שתעמיק בחקר המיתולוגיה והיקום שיסודותיו הונחו בסרט. בפברואר 2021 נמסר כי אושרה הפקת הסרט, וכי בוהלר ודי בונאוונטורה ישובו לכתוב ולהפיק את הסרט, בהתאמה. צילומי הסרט החלו באוגוסט 2021.

הסרט עלה לשירות הזרמת המדיה "פרמאונט+" ב-6 באוקטובר 2023.

==רקע עלילתי==
בשנת 1969, ג'ד קרנדל הצעיר חולם לברוח מעיירת הולדתו, לודלו, עד שהוא מגלה את סודותיו המרושעים של מה שקבור בבית הקברות המקומי ונאלץ להתאחד עם חברי ילדותו על מנת להתמודד עם מורשתו המשפחתית הרדופה המחברת אותו לנצח לעיירה ולמתמודדים עם רוע קדום שפוקד אותה מראשיתה.

==צוות השחקנים==
* ג'קסון וייט – ג'ד קרנדל
* פאם גריר
* ג'ק מולהרן
* נטלי אלין לינד
* פורסט גודלאק
* איזבלה סטאר לבלנק
* סמנתה מאטיס
* הנרי תומאס
* דייוויד דוכובני

==הפקה==
===פיתוח===
במרץ 2019 הצהיר המפיק לורנצו די בונאוונטורה כי פיתוחו של סרט פריקוול פוטנציאלי לאירועי הסרט "בית קברות לחיות" (2019) יתאפשר אם הסרט יצליח מבחינה כלכלית. חודש לאחר מכן, פסלו הבמאים קווין קלש ודניס וידמייר את האפשרות שישובו לבימוי הפריקוול והצהירו: .

במאי 2019 הצהיר התסריטאי ג'ף בוהלר כי התקיימו דיונים ראשוניים באשר להיתכנותו של סרט המשך, ואמר: . בפברואר 2021, אושרה רשמית הפקתו של הסרט וכי בוהלר ודי בונאוונטורה ישובו לכתוב ולהפיק את הסרט, בהתאמה. במאי 2021, נמסר כי על בימוי הסרט תופקד לינדזי ביר, שזהו לה סרט ביכורים.
===ליהוק וצילומים===
ביוני 2021 נמסר על ליהוקו של ג'קסון וייט לדמותו של ג'ד קרנדל. ביולי 2021 נמסר על ליהוקה של פאם גריר לצוות השחקנים. צילומי הסרט התקיימו במונטריאול, קנדה, באוגוסט 2021; מספר סצנות צולמו במכללת ג'ון אבוט.

==הפצה==
הסרט עתיד לעלות לעלות לשירות הזרמת המדיה "פרמאונט+" ב-6 באוקטובר 2023 בארצות הברית, קנדה, אמריקה הלטינית וברזיל, ויום למחרת במדינות נוספות.

==קישורים חיצוניים==

==הערות שוליים==

קטגוריה:סרטי 2023
קטגוריה:סרטי אימה מ-2023
קטגוריה:סרטי אימה על-טבעיים אמריקאיים
קטגוריה:סרטי אימה על-טבעיים משנות ה-2020
קטגוריה:סרטי אימה על-טבעיים קנדיים
קטגוריה:סרטי דרמה אמריקאיים
קטגוריה:סרטי פריקוול
קטגוריה:סרטי פרמאונט
קטגוריה:סרטים לפי ספרי סטיבן קינג
קטגוריה:סרטים על חתולים
נתנאל שמכה

נתנאל שמכה (נולד ב-16 באוקטובר 1986) הוא קצין בצה"ל בדרגת אלוף-משנה, המשמש מפקד חטיבת אפרים. קודם לכן שימש מפקד סיירת גבעתי, מפקד גדוד דקל ומפקד גדוד גפן. מעוטר צל"ש מפקד אוגדה.

== ביוגרפיה ==
התגייס לצה"ל בשנת 2004, שובץ בחטיבת גבעתי, התקבל לפלס"ר גבעתי, ועבר מסלול הכשרה כלוחם, קורס מ"כים חי"ר וקורס קציני חי"ר. במבצע סולם יעקב, בצפון רצועת עזה, פיקד על צוות לוחמים מפלנ"ט גבעתי במהלך המבצע נורתה אש לכיוון הכוח וסגן שמכה נפגע מכדור שנבלם באפוד, אולם הוא לא נפצע, שמכה הסתער בראש הכוח על המבנה ממנו נפתחה האש. על מעשיו קיבל את צל"ש מפקד אוגדה ממשה תמיר מפקד אוגדת עזה.<ref></ref> במבצע עופרת יצוקה כיהן כסגן מפקד פלס"ר גבעתי. בהמשך כיהן כמפקד קורס מ"כים סיירות (ביסל"ח 906), כמפקד הפלחו"ד של גדוד רותם, וכמפקד פלגה ביחידה דובדבן. בהמשך כיהן כסגן מפקד גדוד צבר ונפצע במארב בהר דב, לאחר מכן מונה לרע"ן גדס"ר במא"ש במל"י.

בשנת 2019 מונה למפקד סיירת גבעתי. בשנת 2021 מונה למפקד גדוד דקל, ובשנת 2022 מונה למפקד גדוד גפן. ב-2023 הועלה לדרגת אל"ם ומונה למפקד חטיבת אפרים.

בט' באב תשפ"ד חיסל בעצמו מחבל מבוקש שביצע פיגוע זמן קצר קודם במוסך בקלקיליה<ref></ref>.

נשוי ואב לארבעה.

== קישורים חיצוניים ==
* 
* 

== הערות שוליים ==

קטגוריה:מפקדי גדודים בחטיבת גבעתי
קטגוריה:מפקדי גדוד דקל
קטגוריה:מפקדי גדוד גפן
קטגוריה:מפקדי חטיבת אפרים
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:מועצה אזורית מרום הגליל: אישים
שתל תת-עורי

שתל תת-עורי הוא שינוי גוף אשר במהלכו מוכנס גוף תלת־ממדי מתחת לפני העור אשר מאפשר לגוף להחלים ובמהלך תהליך זה מתחת לעור נוצרות בליטות בצורה המבוקשת אשר נתפסות כאסתטיות בעיני המבצע. שתלים אלה עשויים פעמים רבות מסיליקון אשר מקבל את הצורה הרצוייה ביציקה או בגילוף. אנשים רבים אשר ביצעו הליך זה מצרפים את השתל לשינויי גוף נוספים על מנת ליצור אפקט דרמטי רצוי.<ref name="norton"></ref> ההליך מכונה גם שתל תלת־ממדי או באנגלית "pocketing".<ref name="berry"></ref>

== היסטוריה ==
שתל תת-עורי ראשון הושתל ב-1994. מקובל כי חלוץ תחום ההשתלות הוא Steve Haworth. בסטודיו הפירסינג שלו HTC Body Piercing, בפיניקס אריזונה. הוא ביצע לראשונה את ההליך כשביקשו ממנו צמיד. הוא הגיע למסקנה שהוא יכול לשים שרשרת של חרוזים מתחת לעור של הלקוחה שלו ליצור את האפקט שהיא חפצה בו. בהמשך, בשנת 1998<nowiki/>המדען קווין ווריק ניסה להשתיל שבב RFID וכמו כן, השתלה של מערך אלקטרודות.<ref name="doi10.1001/archneur.60.10.1369|noedit"></ref> מאז השתלות אלה, אומנים רבים ביצעו סוגים מגוונים של השתלות. בין אומנים אלה ניתן לציין בין השאר את סטלארק אשר לו אוזן מושתלת בזרועו.<ref name="klintron"></ref>

== סוגים ==
קיימים שני סוגים עיקריים לשתלים, תת-עורי ועורי.<ref name="church"></ref> סוג נוסף אשר קיים הוא שתל מגנטי תת-עורי.<ref>Harrison,I., Warwick,K. and Ruiz,V. (2018), "Subdermal Magnetic Implants: An Experimental Study", Cybernetics and Systems, 49(2), 122-150.</ref>

=== תת-עורי ===
שתלים אשר באופן כולל טמונים בתוך הדרמיס. שתלים אלה מיועדים הן לצרכים אסתטים והן לצרכים רפואיים. בין השימושים הרפואיים שהשתל מסייע בהן הוא שחרור תרופות במשך זמן ארוך מתוך אמופלה אשר מושתלת תחת העור. מתן תרופה בצורה זו משמש בין השאר לשחרור תרופות למניעת הריון בפרקי זמן ארוכים.<ref name="sirvin2"></ref> בגרסה האסתטית של השתלים, ניתן לעצב אותם לכל צורה רצויה. לרוב הם עשויים מסיליקון. עם כי קיימות גם גרסאות טפלון.<ref name="norton" />

== הליך הביצוע ==
על מנת להתקין את אחד משני סוגי השתלים, מבצעים חתך עד לשכבה התת-עורית, מעלית עורית, מכשיר רפואי, מפריד את תת-העור והחיתולית ויוצר את הכיס בו יוכנס השתל. לאחר הנחת השתל, החתך נתפר. סרט דביק רפואי מודבק לעיתים קרובות כדי למזער את התנועה בזמן שהעור חוזר לצורתו המקורית סביב השתל.שתל תת-עורי בזרוע
מכשיר לביצוע שתל תת-עורי

==קישורים חיצוניים==

==הערות שוליים==

קטגוריה:תכשיטים
קטגוריה:אמנות גוף
קטגוריה:שינוי הגוף
מבצור הצוללות נורדזי 3

מבצור הצוללות נורדזי 3 - (או בונקר הצוללות נורדזי III) היה בונקר צוללות שנבנה על יד גרמניה הנאצית בנמל הדרומי של האי הלגולנד שבים הצפוני כ-70 ק"מ צפונית מערבית לשפך נהר האלבה.

==מבנה ומיקום==
אורכו של המבצור היה 156 מ' ורוחבו 94 מ' ובו שלושה מבדוקים ברוחב של 22 מ' כל אחד. 

המתקן נבנה באי הגרמני הלגולנד ובנייתו הושלמה בסוף שנת 1941.

==פעילות==
האי הלגולנד בשנת 1920
בין החודשים ינואר למרס 1942 עברו במתקן 26 צוללות, בשנים שלאחר מכן המקום שימש לטיפול גם בשולות מוקשים ובספינות תקיפה מהירות.

במהלך מבצע אפרודיטה באוגוסט 1944 נכשלו בעלות הברית לגרום נזק למתקן באמצעות הפצצות מהאוויר. 

בינואר 1945 נכנסה למקום הצוללת U 245 והמתקן הוגדר גם כבסיס משני לצוללות ננסיות בהן צוות של 2 בלבד.

ב-30 באפריל 1945 השתלטו הבריטים על המתקן ובו נמצאו 4 צוללות. 3 נוספות הגיעו לאחר הכניעה.

לאחר המלחמה, החל ממרס  1946 ועד שנת 1949, בוצע פרויקט "רובי" שהיה שתוף פעולה בין חיל האוויר המלכותי לזה של חיל האוויר של ארצות הברית ונועד לבחינת פצצות חודרות בונקרים. למטרה זו נבחרו מספר אתרים לרבות זה והמקום הופצץ על ידי מטוסי אוורו לנקסטר, בואינג B-29 סופרפורטרס ומטוסי בואינג B-17 מבצר מעופף שהטילו פצצות מדגמים שונים.

בשנת 1947 נערך במבצור פיצוץ הלגולנד בידי הבריטים.
תצלום אויר של המעגן, 2012

== קישורים חיצוניים ==
* [https://www.holidaycheck.de/m/foto-von-u-bootbunker-nordsee-iii/282a5f3f-175e-3791-bc91-3edbe89528fb תמונות מהאתר], באתר "[https://www.holidaycheck.de/ הולידיי צ'ק]".
* [http://u-boote.fr/helgoland1.htm תיאור המבצור] - באתר [http://u-boote.fr/ uboote.fr] בשפה הצרפתית
* [https://www.youtube.com/watch?v=Z6hKwjoKa-c סרטון פיצוץ האתר בשנת 1947] - באתר יוטיוב

2023 07
קטגוריה:ביצורים
קטגוריה:לוחמת הצוללות הגרמנית במלחמת העולם השנייה
קטגוריה:שלזוויג-הולשטיין
אוליבר סקיפ

אוליבר ויליאם סקיפ (נולד ב-16 בספטמבר 2000) הוא כדורגלן אנגלי המשחק בעמדת הקשר בקבוצת לסטר סיטי.

== קריירה ==
סקיפ החל את הקריירה שלו בקבוצת הנוער של בנג'ו טייגרס לפני שעבר לטוטנהאם הוטספר ב-2008. ב-29 באוגוסט 2018, חתם סקיפ על חוזה לשלוש שנים עם טוטנהאם. הוא ערך את הופעת הבכורה שלו בקבוצה הבוגרת של טוטנהאם בניצחון 1-3 בגביע הליגה על וסטהאם יונייטד ב-31 באוקטובר 2018. הוא ערך את הופעת הבכורה שלו בליגה במשחק בית נגד סאות'המפטון, כאשר נכנס כמחליף מאוחר בניצחון 1-3, וערך את ההופעה הראשונה שלו בהרכב ב-15 בדצמבר 2018, בניצחון 0-1 על ברנלי. בעונת 2020/21, הוא הצטרף לקבוצת נוריץ' סיטי בהשאלה. סקיפ כבש את שער הבכורה שלו בקריירה בניצחון 1-3 על בירמינגהאם סיטי ב-23 בפברואר 2021.
סקיפ עזר לנוריץ' לזכות באליפות הצ'מפיונשיפ והוא נכלל בנבחרת העונה לשנת 2021. ב-19 באוגוסט 2024 חתם בלסטר סיטי.

== נבחרת לאומית ==
אוליבר סקיפ שיחק בנבחרות הצעירות של אנגליה עד גילאים 16, 17 ו-18.

ב-30 באוגוסט 2019, הוא נכלל לראשונה בסגל של נבחרת אנגליה עד גיל 21. הוא ערך את הופעת הבכורה שלו בנבחרת ב-11 באוקטובר 2019, כמחליף בתיקו 2-2 נגד סלובניה במריבור. ב-14 ביוני 2023, סקיפ נכלל בסגל נבחרת אנגליה לטורניר אליפות אירופה עד גיל 21.

== קישורים חיצוניים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני נוריץ' סיטי
קטגוריה:כדורגלני טוטנהאם הוטספר
קטגוריה:כדורגלני לסטר סיטי
קטגוריה:אנגלים שנולדו ב-2000
קלייטון וגנר

קלייטון לי וגנר (באנגלית: Clayton Lee Waagner; נולד בשם רוג'ר וגנר ב-25 באוגוסט 1956) הוא שודד בנק ופעיל נגד הפלות אמריקאי. הוא היה עבריין נמלט במהלך האביב, הקיץ והסתיו של 2001, וב-21 בספטמבר 2021 הוצב ברשימת עשרת הנמלטים המבוקשים ביותר על ידי ה-FBI. הוא נעצר עוד באותה שנה.

==ביוגרפיה==
וגנר נולד וגדל בדקוטה הצפונית. לאחר שביצע ניסיון שוד בשנת 1992, הוא נידון למאסר של מספר שנים. בתחילת ספטמבר 1999 הוא נעצר על ידי משטרת פנסילבניה, אך במהלך המעצר נמלט ליער סמוך, כשהוא משאיר מאחוריו מכונית גנובה שהכילה כלי נשק, חומרי נפץ, תעודות זהות בדויות ורשימת מרפאות להפלות. לאחר בריחתו, הוא גנב קרוואן נייד ולקח איתו את אשתו ותשעת ילדיהם, במטרה לרצוח רופאים שונים העורכים הפלות. הוא תכנן להתחיל את מסע הרצח בסיאטל, אך רכבו התקלקל לאחר שחצה לאילינוי, שם נעצר על ידי המשטרה המקומית. וגנר הורשע בגניבת רכב, העברת גבול של רכוש גנוב והחזקת נשק חם בעודו עבריין משוחרר.

ב-22 בפברואר 2001, כשהוא ממתין למשפטו, בו היה צפוי לקבל עונש מאסר של 15 שנים, נמלט וגנר מכלאו. לאחר שנמלט, הוא עשה את דרכו חזרה מזרחה לפנסילבניה, ובמאי 2001 שדד בנק מקומי. משם נמלט וגנר לטנסי, ונטש את רכבו בממפיס לאחר שביצע תאונת פגע וברח. הרשויות מצאו במכונית ספרים המטיפים נגד הפלות, מטען צינור וכלי נשק. מאוחר יותר באותו יום, על פי החשד, וגנר חטף קרבן באיומי אקדח ליד קזינו ברובינסונוויל, מיסיסיפי. הקרבן שוחרר כשעתיים לאחר מכן, והרכב שימש את וגנר בבריחתו. לאחר שנצפה עם כלי נשק בטנסי, ב-21 בספטמבר 2001 הכניס אותו ה-FBI לרשימת עשרת הנמלטים המבוקשים ביותר על ידי ה-FBI.<ref></ref>

במהלך אוקטובר 2001 שלח וגנר בדואר יותר מ-280 מעטפות נשלחו בדואר למרפאות להפלות בחוף המזרחי. על המעטפות נכתב "מצורפת הודעת אבטחה דחופה", והכתובות למשלוח חזרה במקרה של אי-מסירה היו הכתובות של שירות המרשלים של ארצות הברית או של השירות החשאי של ארצות הברית. המעטפה הכילה אבקה לבנה ופתק שבו נכתב: "נחשפתם לאנתרקס. אנחנו הולכים להרוג את כולכם. מ'צבא האלוהים '". במהלך נובמבר 2001 נשלחה סדרה שנייה של יותר מ-270 מכתבי איום עם 'אנתרקס' למרפאות להפלות.<ref></ref><ref></ref> ב-29 בנובמבר 2001 ה-FBI פרסם הודעה לעיתונות המבקש את עזרת הציבור במציאת וגנר, תוך שהוא מציין כי מכתביו של וגנר לא היו קשורים למתקפת האנתרקס, בה אכן נשלחו מעטפות עם אנתרקס לגורמי ממשל שונים.<ref></ref>

ב-5 בדצמבר 2001 נלכד וגנר, לאחר שפקיד בחנות לצילום מסמכים בספרינגדייל, אוהיו, זיהה אותו בזכות פוסטר "מבוקש" שהופץ על ידי המרשלים. בעת שנעצר, נתפס בידיו מסמך המתריע על פצצה שווגנר תכנן לשלוח בתפוצה רחבה למרפאות להפלות. בנוסף ל-15 שנות המאסר שעמדו לחובתו ממשפטו באילינוי, ב-18 באפריל 2002 הרשיע אותו בית המשפט המחוזי של אוהיו בנשיאת נשק וגניבת רכב. כמו כן, הוגש נגדו כתב אישום בעל 53 סעיפים בשל שליחת מכתבי האנתרקס, וב-3 בדצמבר 2003 הוא הורשע ב-51 מ-53 סעיפי האישום, ונידון ל-19 שנות מאסר. הוא החל לרצות את עונשו בכלא הפדרלי בקמברלנד, מרילנד.

==הערות שוליים==

קטגוריה:ארצות הברית: הפלה מלאכותית
קטגוריה:מורשעים בדין בארצות הברית
קטגוריה:אמריקאים שנולדו ב-1956
קטגוריה:עשרת הנמלטים המבוקשים ביותר על ידי ה-FBI
דינה דינה

"דינה דינה" הוא שיר שהוקלט על ידי הזמר הישראלי פאר טסי. הוא יצא לאור ב-9 באוגוסט 2014, על ידי חברת התקליטים Mobile1 Music, כסינגל השלישי מתוך אלבומו כוחה של אהבה.

== על השיר ==
השיר נכתב והולחן על ידי אבי אוחיון והופק על ידי יעקב למאי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-620 אלף השמעות. ל"דינה דינה" לא הופק וידאו קליפ אך הועלה לערוץ היוטיוב הרשמי של טסי קטע אודיו שלו. "דינה דינה" הגיע למקום החמישי במצעד המדיה פורסט ולמקום השישי במצעד רדיו לב המדינה.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!עולם
|9 באוגוסט 2014
|הזרמת מוזיקה
|Mobile1 Music
|}

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי יעקב למאי
קטגוריה:סינגלים בהוצאת Mobile1 Music
אדון אבוקדו וגברת אבוקדה

"אדון אבוקדו וגברת אבוקדה" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1972 חברת התקליטים התקליט חיפה, והוא נכלל כרצועה השנייה באלבומו השביעי של הצמד, ישראל שלי חוגגת.

== על השיר ==
"אדון אבוקדו וגברת אבוקדה" נכתב והולחן על ידי דן אלמגור ובני נגרי. במרכז ארבעת הבתים הראשונים מסופר על אדון אבוקדו. בכל פעם שמוזכר שמו, השורה הבאה מסתיימת בחריזה המתאימה לו (אבוקדו-טורנדו-נחמדו). בשורה אחת מכל בית מוזכרת גברת אבוקדה, וגם לה מותאמת חריזה סכמטית בשורה הבאה. בבית החמישי והאחרון מסופר על אדון אבוקדו וגברת אבוקדה כזוג ועל ציפייתם לאבוקדינו, ילדיהם המשותף. ב-19 בנובמבר 1972 נכנס לראשונה למצעד הפזמונים השבועי של רשת ג' במקום ה-13. ב-3 בדצמבר עלה למקום השביעי, שיאו במצעד. לבסוף, ב-7 בינואר 1973, יצא מהדירוג לאחר שבעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי דן אלמגור
קטגוריה:שירים על עצים
קטגוריה:סינגלים בהוצאת התקליט חיפה
עוד מחכה לאחד

עוד מחכה לאחד הוא שיר בביצוע הזמרת הישראלית עפרה חזה. סשה ארגוב הלחין את השיר, ואהוד מנור כתב אותו. השיר נכלל באלבום הסולו התשיעי של חזה, "אדמה", שהתפרסם ב־1985.

ב־2010 ביצעה אביגייל רוז גרסת כיסוי לשיר, שזכתה להצלחה במצעדים.
ב־2020 סימפל וייב איש את גרסת רוז בשירו "ג'ולי". מתמודדת העונה השנייה של תוכנית המציאות "The Voice ישראל" אופיר בן שטרית ביצעה את השיר בתוכנית.

== על השיר ==
השיר "עוד מחכה לאחד" נוצר לאחר ביקור של הפזמונאי אהוד מנור בביתו של המלחין סשה ארגוב, שם שמע מנור את המנגינה של השיר, אהב אותה ולקח על עצמו לכתוב לה מילים. במקביל קרא מנור בעיתון ריאיון עם חזה שבו משכו את תשומת ליבו המילים "עוד מחכה לאחד". סביב מילים אלה בנה מנור את השיר. השיר המוגמר מצא חן בעיני עפרה חזה, והיא החליטה להקליט אותו.

ב־2010 הקליטה הזמרת אביגייל רוז גרסת כיסוי לשיר בעיבודם של דודו טסה וניר מימון. גרסתה זכתה להשמעות ולהצלחה ונכללה באלבומה "חצי נחמה", שהתפרסם ב־2011, וכן באלבום האוסף "קול הנשמה: שרים עפרה חזה".

== ביקורת ==
יוסי חרסונסקי העניק לביצוע של חזה חמישה כוכבים (מתוך 5) וכתב: .

חרסונסקי שיבח גם את גרסת הכיסוי של אביגייל רוז לשיר: .

== מיקומי שיא (גרסת אביגייל רוז) ==

== קישורים חיצוניים ==

* [https://youtu.be/hdFSLg3R8tQ עפרה חזה בביצוע חי של השיר – קליפ (נכלל באלבום "הפסקול של המדינה – 40 שנות יצירה בטלוויזיה הישראלית")], באתר יוטיוב
* [https://youtu.be/ViN9jQStJr4 עפרה חזה בביצוע חי של השיר – אודיו (נכלל באלבום "הפסקול של המדינה – 40 שנות יצירה בטלוויזיה הישראלית")], באתר יוטיוב

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:סינגלים מ-2010
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי סשה ארגוב
טיול לילי ושירים אחרים שאני אוהבת

טיול לילי ושירים אחרים שאני אוהבת הוא אלבום האולפן העשירי של הזמרת הישראלית אילנית. את האלבום הוציאה בשנת 1975 לאור חברת התקליטים פונוקול. גרסה מחודשת לאלבום יצאה בהמשך השנה תחת חברת הד ארצי. השיר "לילה טוב" הוא גרסת כיסוי ל-"Good Night" של הביטלס.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 1975
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
קטגוריה:אלבומי חברת פונוקול
מילארד המפטון

מילארד פרנק המפטון ג'וניור (באנגלית: Millard Frank Hampton Jr.; נולד ב־8 ביולי 1956) הוא אתלט עבר אמריקאי שזכה במדליית זהב אולימפית (מרוץ שליחים 4X100 מטר) ומדליית כסף (ריצת 200 מטר) באלימפיאדת מונטריאול (1976).

== ביוגרפיה ==
מילארד המפטון נולד ב-1956 בפרזנו, קליפורניה למילארד המפטון סיניור שהיה אף הוא אתלט שעסק בריצות קצרות. למד בתיכון סילבר קריק שבסאן חוזה. כבר בתקופה זו החל לעסוק בספורט ומחזיק עד היום בשיא התיכון בריצת 100 מטר ובריצת 200 מטר. ב-1974 החל המפטון ללמוד במכללת סאן חוזה . לאחר סיום לימודיו במכללה החל ללמוד בUCLA

== קריירה ספורטיבית ==
=== 1976 ===
בתחרות איגוד האתלטים החובבים זכה המפטון במדליית זהב בריצת 200 מטר.

==== אלוף אולימפי ====
באולימפיאדת מונטריאול זכה המפטון, יחד עם נבחרת ארצות הברית, במדליית זהב במרוץ שליחים 4X100 מטר בתוצאה של 38.33 שניות לפני נבחרת מזרח גרמניה (38.66 שניות) ונבחרת ברית המועצות (38.78 שניות) וכן במדליית כסף בריצת 200 מטר בתוצאה של 20.29 שניות אחרי דון קווארי מג'מייקה (20.23 שניות) ולפני דוויין אוונס מארצות הברית (20.43 שניות).

=== 1980 ===
באליפות ארצות הברית באתלטיקה זכה המפטון במדליית כסף בריצת 200 מטר בתוצאה של 20.37 שניות אחרי למונטה קינג (שיא אליפות 20.08 שניות) ולפני פרדריק טיילור (20.48 שניות).

המפטון היה מועמד להתחרות באולימפיאדת מוסקבה אך ההשתתפות נמנעה ממנו בגלל החרם שהטיל המערב על ברית המועצות.

== אותות הערכה ==
* תחרות בתי ספר תיכון בסאן חוזה נקראת על שמם של המפטון ואנדרה פיליפס (זוכה ריצת 400 מטר משוכות באולימפיאדת סיאול 1988) שלמדו בתיכון סילבר קריק

== קישורים חיצוניים ==

* [https://web.archive.org/web/20200417174355/https://www.sports-reference.com/olympics/athletes/ha/millard-hampton-1.html מילארד המפטון], באתר sports-reference.com (אורכב)
* [https://olympics.com/en/athletes/millard-frank-jr-hampton מילארד המפטון], באתר olympics.com
* [https://worldathletics.org/athletes/united-states/millard-hampton-14351581 מילארד המפטון], באתר worldathletics.org

== הערות שוליים ==

קטגוריה:אצנים אמריקאים
קטגוריה:אתלטים אפרו-אמריקאים
קטגוריה:אלופים אולימפיים אמריקאים: אתלטיקה
קטגוריה:אלופים אולימפיים: ריצת 4x100 מטרים (גברים)
קטגוריה:אתלטים באולימפיאדת מונטריאול (1976)
קטגוריה:זוכי מדליית כסף אולימפית אמריקאים: אתלטיקה
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1956
אלכסיי סוואטייב

אלכסיי ולדימירוביץ' סוואטייב (ברוסית: Алексей Владимирович Савватеев; נולד ב-13 בדצמבר 1973 במוסקבה) הוא מתמטיקאי רוסי ומומחה בכלכלה מתמטית, פופוליזטור של מתמטיקה. דוקטור למדעי הפיזיקה והמתמטיקה, חבר בהתכתבות באקדמיה הרוסית למדעים (2022). פרופסור במכון מוסקבה לפיזיקה טכנית , פרופסור באוניברסיטת אדיגיה הממלכתית , חוקר מוביל במכון המרכזי לכלכלה ומתמטיקה של האקדמיה הרוסית למדעים .

==ביוגרפיה==
אלכסיי סוואטייב נולד ב-13 בדצמבר 1973 במוסקבה, ברית המועצות. סבא מצד האם - יצחק אלכסנדרוביץ' לוריא (1890–1956) - מתמטיקאי, פרופסור וראש המחלקה למתמטיקה גבוהה של האקדמיה להנדסה צבאית של הצבא האדום ע"ש קויבישב .

בשנת 1990 סיים סוואטייב את בית הספר למתמטיקה מס' 57 במוסקבה, ולאחר מכן נכנס לפקולטה למכניקה ומתמטיקה של אוניברסיטת מוסקבה , סיים את לימודיו בשנת 1995 בהצטיינות. המשיך את לימודיו בבית הספר הרוסי לכלכלה (NES), סיים את לימודיו ב-1997 בהצטיינות יתרה<ref></ref>.

לאחר דִּיסֶרְטַצְיָה, בהזמנת פרופסור שלמה ובר , יצא לשנה וחצי ללימודי פוסט-דוקטורט בבלגיה במרכז לחקר תפעול ואקונומטריה .

==קישורים חיצוניים==

==הערות שוליים==

קטגוריה:מתמטיקאים רוסים
קטגוריה:בלוגרים רוסים
קטגוריה:חברי האקדמיה הרוסית למדעים
קטגוריה:רוסים שנולדו ב-1973
גנון לבן-גרון

גנון לבן-גרון (שם מדעי: Cercopithecus erythrogaster) הוא מין של קוף מסוג גנון המצוי בסכנת הכחדה חמורה והוא מצוי בטבע ביערות הגשם של ניגריה ובנין שבמערב אפריקה.

קוף זה מגיע לאורך של 45 ס"מ כשאורך הזנב עד 60 ס"מ. למשקל של 3.5 עד 4.5 ק"ג בזכרים, בעוד הנקבות שוקלות 2 עד 4 ק"ג. הוא בעל פרוות חזה-בטן חומה-אדומה אצל הזכרים ואפורה אצל הנקבות עם ראש שחור וציצות "זקן" ולחי לבנות וכן גרון לבן. שאר הגוף בצבע חום-זית כמו גנונים אחרים. 

הקוף חי ביערות הלחים וכן בשיחיות טרופיות ושטחים חקלאיים נטושים, בקבוצות קטנות של 4 או 5 פרטים, אם כי לעיתים התגלו גם בקבוצות של 30 פרטים וחלק מהזכרים חיים לבדם. מזונו העיקרי הוא פירות אך יגוון גם בחרקים, עלים ויבולים חקלאיים.

אוכלוסייתו קטנה מאוד בטבע ובעבר סברו שהוא נכחד, לאחר ציד אובססיבי אחרי בשרו ופרוותו. עם זאת נמצאו אוכלוסייתו ליד נהר ניז'ר ב-1988. האוכלוסייה שלו עדיין קטנה וחיה בשטחים מצומצים עם אוכלוסייה קטנה, המתרבה באיטיות ולמרות שהוא חי בשמורות טבע מוגנות, קשה לאכוף בהם איסורי ציד וכריתת עצים מהיערות. 

===תת-מינים===
ישנם 2 תת-מינים של הגנון:
* Cercopithecus erythrogaster erythrogaster
* Cercopithecus erythrogaster pococki

==קישורים חיצוניים==

==הערות שוליים==

קטגוריה:בעלי חיים שתוארו ב-1866
קטגוריה:טקסונים שתוארו בידי ג'ון אדוארד גריי
קטגוריה:גנונים
קטגוריה:ניגריה: יונקים
קטגוריה:בנין: יונקים
פאולו גסאניגה

פאולו דינו גצאניגה (נולד ב-2 בינואר 1992) הוא כדורגלן ארגנטינאי המשחק בעמדת השוער במועדון ז'ירונה.

== קריירה ==
גצאניגה נולד בעיר סנטה פה שבארגנטינה. גצאניגה שיחק בשורות טוטנהאם הוטספר במשך ארבע עונות, והיה השוער השני של הקבוצה אחרי הוגו לוריס. הוא ערך 22 הופעות בליגה. גצאניגה החל את הקריירה שלו בקבוצת הנוער של ולנסיה, שם שיחק במשך ארבע שנים. ב-2011, הוא עבר לקבוצת ג'ילינגהאם. הוא שיחק בג'ילינגהאם במשך שנה, וב-2012, הוא עבר לקבוצת הפרמייר ליג סאות'המפטון.
בסאות'המפטון, גצאניגה שימש כשוער שלישי במשך שלוש עונות. ב-2015, הוא עבר לקבוצת ראיו ואיקאנו בהשאלה לעונה אחת.
ב-2017, גצאניגה עבר לקבוצת טוטנהאם הוטספר. הוא שיחק בטוטנהאם במשך ארבע עונות, ובעונת 2019/2020, הוא הפך לשוער הראשון של הקבוצה לאחר פציעתו של הוגו לוריס.

ב-2021, גצאניגה עבר לקבוצת אלצ'ה בהשאלה לעונה אחת. לאחר מכן, הוא עבר לקבוצת פולהאם, שם שיחק במשך עונה אחת. ב-2022, הוא עבר לקבוצת ז'ירונה.

== נבחרת לאומית ==
ב-20 בנובמבר 2018, גסאניגה ערך את הופעת הבכורה שלו בנבחרת ארגנטינה, כאשר נכנס כמחליף במקום חרונימו רולי בדקה ה-59 במשחק ידידות נגד נבחרת מקסיקו, ועזר לשמור על שער נקי בניצחון 0-2 של ארגנטינה.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני ג'ילינגהאם
קטגוריה:כדורגלני סאות'המפטון
קטגוריה:כדורגלני ראיו ואיקאנו
קטגוריה:כדורגלני אלצ'ה
קטגוריה:כדורגלני פולהאם
קטגוריה:כדורגלני ז'ירונה
קטגוריה:כדורגלני טוטנהאם הוטספר
קטגוריה:ארגנטינאים שנולדו ב-1992
מגדל עדן (בת ים)

מגדל עדן הוא גורד שחקים המשמש למגורים בשכונת פארק הים שבבת ים. בנייתו הסתיימה בשנת 2022 וגובהו הוא 168.45 מטרים. הוא המגדל הגבוה בבת ים.

== הבניין ==
הבניין מתנשא לגובה 168.45 מטרים ובעל 48 קומות<ref></ref> - 3 קומות מרתף חניה, קומת מסחר, 3 קומות מלון, ו- 41 קומות מגורים הכוללות 177 יחידות דיור. הבניין ונמצא כ־500 מטרים מחוף בת ים, בצמוד למגדל לייטהאוס.

== ראו גם ==
* גורדי שחקים בישראל
* מגדל לייטהאוס

== קישורים חיצוניים ==

==הערות שוליים ==

עדן
עדן
שוטו אבה

שוטו אבה (ביפנית: 安部 柊斗, Abe Shūto, נולד ב-5 בדצמבר 1997) הוא כדורגלן יפני המשחק בעמדת הקישור בקבוצת ר.ו.ד. מולנבק הבלגית.

== קריירה ==
אבה נולד בטוקיו, יפן. הוא החל את הקריירה שלו בקבוצת הנוער של טוקיו, והתקדם בקבוצות הצעירות של המועדון עד שהגיע לקבוצה הבוגרת ב-2016.

אבה שיחק במחלקות הנוער של טוקיו במשך ארבע עונות, ובעונת 2019/2020 הוא הפך לשחקן הרכב קבוע בקבוצה.

ב-2023, אבה חתם על חוזה לשלוש שנים בקבוצת ר.ו.ד. מולנבק מליגת העל הבלגית.

== קישורים חיצוניים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:טוקיו: כדורגלנים
קטגוריה:כדורגלני טוקיו
קטגוריה:כדורגלני ר.ו.ד. מולנבק
קטגוריה:יפנים שנולדו ב-1997
עמוס לוזון

עמוס לוזון (נולד ב-6 בספטמבר 1962) הוא איש עסקים ישראלי, בעל השליטה בחברה הציבורית "קבוצת עמוס לוזון יזמות ואנרגיה" בה הוא מכהן כמנכ"ל וכדירקטור. הוא יושב ראש דירקטוריון חברת האשראי טריא. בעבר היה בעלי מכבי פתח תקווה ובעלי הפועל ראשון לציון.

==ביוגרפיה ==
===ראשית חיים ומשפחתו===
לוזון נולד במעברת שבות, לימים פרדסיה, אחד מתוך שבעה ילדים במשפחת עולים מטריפולי שבלוב. אביו חלפון עסק בפרנסת המשפחה, ואימו עליזה עסקה בגידול הילדים.

===עסקים===
לוזון החל את דרכו כקבלן שיפוצים, ובמהרה החל להשקיע בנדל"ן. את החברה שנושאת את שמו, העוסקת ביזמות נדל"ן למגורים, מסחר ומשרדים, הקים בשנת 1986.

בינואר 2016 רכש את השליטה ב"קבוצת א. דורי" תמורת כ-10 מיליון שקלים ולאחר מכן שינה את שמה ל"קבוצת לוזון". את השליטה בחברה הוא מחזיק באמצעות החברה הפרטית "ע. לוזון נכסים והשקעות". באותה השנה רכש גם וילה בארסוף תמורת כ-21 מיליון שקל.

===כדורגל===
ב-1992 רכש יחד עם אחיו אבי לוזון את מכבי פתח תקווה מידי העמותה העירונית. במהלך השנים שינו השניים את תפקידם הרשמי במועדון ובזמן כהונתו של אבי לוזון כיושב ראש התאחדות לכדורגל בישראל, היה לוזון היושב ראש והבעלים הבלעדי של המועדון. ב-2019 עזב לוזון את מכבי פתח תקווה, ורכש את הפועל ראשון לציון.

בנובמבר 2023 עזב את הפועל ראשון לציון אותה החזיר לניהול העירייה.

== חיים אישיים ==
לוזון אב לשלושה ילדים. בתו הבכורה ליה לוזון מועסקת כמשנה למנכ"ל בקבוצת לוזון. בת נוספת אור לוזון עובדת כסטייליסטית ובנו הנוסף עומרי לוזון הוא כדורגלן. שלושת אחיו הנוספים הם אבי לוזון, איציק לוזון, מנכ"ל מכבי פתח תקווה, ויעקב לוזון, מנכ"ל דורי בניה. אחייניו הם: עידן מליחי וגיא לוזון.

באפריל 2012 נעצר חשוד באיומים על חייו.

בין השנים 2015–2023 היה בזוגיות עם מפיקת האירועים אירית רחמים.

ב-2023 הגיש תלונה במשטרה בטענה שעבר ניסיון סחיטה באיום שיופץ אודותיו סרטון הפוגע בפרטיותו.

לוזון מחלק את זמנו בין ביתו ביישוב ארסוף ודירה במגדל יוקרה בצפון תל אביב.

==הערות שוליים==

קטגוריה:ישראלים שנולדו ב-1962
קטגוריה:אנשי עסקים ישראלים
קטגוריה:בעלי קבוצות כדורגל בישראל
קטגוריה:ארסוף: אישים
קטגוריה:נפגעי עבירות מין במרחב הסייבר
רבי יוסף הכהן (תנא)

רבי יוסף הכהן היה תנא, חכם וכהן בימי בית המקדש השני. שמו ומעשיו נזכרים בספרות חז"ל, וכמה הלכות כהונה, טהרה ואבלות נלמדים באמצעותם.

==אזכורים==
אודותיו במשנה: "יוסף הכהן הביא בכורי יין ושמן ולא קבלו ממנו. אף הוא העלה את בניו ואת בני ביתו לעשות פסח קטן בירושלים, והחזירוהו, שלא יקבע הדבר חובה". בתוספתא הנוסח: "מעשה ביוסף הכהן שהעלה את בתו [מהד' ליברמן: בן בתו] לעשות פסח שני, והחזירוהו, שמא יקבע הדבר חובה, אמר להם לא שיקבע הדבר חובה אלא שאין האשה עושה פסח שני. במקור אחר מסופר שקסת הדיו שלו הייתה "נקובה בצידה" מטעמי טהרה. וכן: "אמרו עליו על יוסף הכהן שהיה מיטמא ויוצא אצל ר' יוסי לציידן״, ובנוסח אחר: "שהיה מטמא ויוצא אחר רבו לצידן".<ref></ref>

==כהן וצדיק==
מספרות חז"ל עולה גישתו המחמירה בהלכות טומאת כהן: "מעשה ביוסף הכהן שמתה אשתו בערבי פסחים ולא רצה ליטמא לה, ודחפוהו חכמים וטמאוהו על כרחו, ובבבלי הנוסח: "ונמנו אחיו הכהנים וטימאוהו בעל כרחו". מקור מדרשי מתאר את חסידותו: "מעשה ביוסף הכהן שעלתה נומי ברגלו וקרא לרופאים לחתוך אותה, אמר לחוניא בנו כשיגיעו לחוט השערה הודיעני וכך עשה, אמר ליה בני עד כאן היית חייב ליטפל בי מכאן ואילך אי אתה חייב ליטפל בי לאבר מן החי, וכשבא דבר לפני חכמים אמרו (קהלת ז) יֵשׁ צַדִּיק אֹבֵד בְּצִדְקוֹ".

==משפחתו וקורותיו==
רבי יוסף הכהן הינו 'דמות עלומה' בעולמם של חכמים ו'לא ברור היכן חי ופעל'. במדרש מסופר על בנו חוניא; בירושלמי שמו נחונייה.
בנוסח המדרש שהיה תחת ידי רש"י נזכר שם אביו: יוסף בן פנחס הכהן. מהמקורות עולה שהיה תושב הארץ שירד ל'ציידן' (צידון שבדרום סוריה) כדי ללמוד תורה, השתקע בחוץ-לארץ ועלה ליראות בירושלים ובמקדש. במקבילה במסכת שמחות הוא מכונה 'יוסף הבבלי'.

==קישורים חיצוניים==
* 

==הערות שוליים==

קטגוריה:תנאים
קטגוריה:הדור הראשון לתנאים
קטגוריה:כהנים בתקופת המשנה
קטגוריה:חז"ל
נתי לרנר

נתנאל (נתי) לרנר (נולד ב-2 בספטמבר 1967) הוא ראש המועצה האזורית יואב מאז 7 ביוני 2023. לפני כן כיהן בשורת תפקידי ניהול בשלטון המקומי.

==ביוגרפיה==
נולד לאמנון ויוכבד לרנר. סבו היה איש ההגנה משה לרנר, יליד קמניץ פודולסק מאנשי העלייה השלישית שנרצח ביריות בתל אביב ב-1946.

שרת בנח"ל. בוגר תואר ראשון במדע המדינה ותואר שני במדיניות ציבורית באוניברסיטת תל אביב.

היה מרכז הנהגת דרום ותל אביב של הצופים. מ-1996 ועד 1999 ניהל את מתנ"ס "נאות שושנים" בחולון. בין 1999 ל־2012 שימש מנהל האגף המוניציפלי בעיריית חולון ועוזר ראש העירייה מוטי ששון. ב-2012 התמנה לסמנכ"ל פיתוח וארגון בעיריית בת ים, וב-2016 התמנה לסמנכ"ל משאבי אנוש וארגון בעירייה. ב-2018 התמנה לראש מינהל משאבי אנוש ורכש בעיריית ראשון לציון, וכיהן בתפקיד עד לפרישתו ב-2022 כדי להתמודד על ראשות המועצה האזורית יואב לאחר שראש המועצה, מטי צרפתי הרכבי, נכנסה לכנסת. ב-2 במאי 2023 התקיימו הבחירות המיוחדות לראשות המועצה, והוא התמודד מול שבעה מתמודדים. אף אחד מהמועמדים לא קיבל 40% מהקולות, ולרנר העפיל לסיבוב השני ב-16 במאי מול תא"ל במילואים רונן דגמי מנגבה. בבחירות אלו זכה לרנר בראשות המועצה ברוב של 54.9% מהקולות

==חיים אישיים==
נשוי לשרית ואב לשלושה. מתגורר בקיבוץ רבדים.

==קישורים חיצוניים==
* 
* 
* [https://user-1723486.cld.bz/kan-yoav-47/3/&ved=2ahUKEwj-5JTctpyAAxUISKQEHfoYAiE4ChAWegQIHxAB&usg=AOvVaw2lbplZQGE0v2C5AujvuWsT נעים להכיר: נתי לרנר], כאן יואב:, המועצה האזורית יואב, גיליון 47, עמ' 3.
* 
* 

==הערות שוליים==

קטגוריה:ראשי מועצה אזורית יואב
קטגוריה:אנשי הקיבוץ
קטגוריה:רבדים
קטגוריה:חברי גרעיני נח"ל
קטגוריה:בוגרי אוניברסיטת תל אביב
קטגוריה:עובדי רשויות מקומיות בישראל
קטגוריה:ישראלים שנולדו ב-1967
בתול דאר חליל

בתול דאר חליל (נולדה ב-23 במאי 2004) היא כדורגלנית ערבייה-ישראלית, המשחקת בעמדת הכנף בהפועל קטמון ירושלים מליגת העל ובנבחרת ישראל.

==קריירת מועדונים==
דאר חליל החלה לשחק כדורגל בשכונה בשפרעם, ולאחר טורניר בבית הספר בו השתתפה הבינה שהיא אוהבת כדורגל, ובגיל 9 החלה לשחק בבנות סכנין, שם שיחקה במשך 3 שנים (2014/15-2016/17), בתחילה כבלמית ולאחר מכן כחלוצה.<ref></ref> בעונות 2017/18-2019/20 שיחקה בקבוצת הנערות של איחוד בנות מג'דל כרום.

בעונת 2020/21 החלה לשחק במכבי כישרונות חדרה, בקבוצת הנערות ובקבוצת הבוגרות במקביל, כשהיא צוברת 14 הופעות ושער אחד בליגת העל. בעונה זו הבקיעה 48 שערים במדי קבוצת הנערות.

בעונת 2021/22 עברה דאר חליל לבנות נתניה, כשבמהלך העונה צברה 22 הופעות בליגת העל והבקיעה שער אחד, ובמקביל שיחקה גם בקבוצת הנערות. בסיום העונה סיימו בנות נתניה במקום התשיעי והאחרון בליגת העל ונשרו לליגה הלאומית.

בעונת 2022/23 הצטרפה דאר חליל לאלופת ליגת העל, מ.ס. קריית גת, וב-26 משחקי ליגה הבקיעה 6 שערים. בנוסף רשמה שתי הופעות במוקדמות ליגת האלופות, שער אחד בגביע המדינה, שער אחד בגביע אתנה, ו-17 שערים במדי קבוצת הנערות. בסיום העונה זכתה הקבוצה באליפות ובגביע אתנה, ודאר חליל הייתה מועמדת לפרס תגלית העונה של ליגת העל.<ref></ref>

לקראת עונת 2023/24, חתמה דאר חליל בהפועל קטמון ירושלים.<ref></ref> ב-19 משחקי ליגה צברה שני שערים ושני בישולים. בנוסף רשמה שתי הופעות בגביע המדינה, ו-5 הופעות בגביע אתנה, בהן כבשה 6 שערים ובישלה שניים. הקבוצה סיימה את העונה במקום השני בליגת העל, הגיעה לחצי גמר גביע המדינה, וזכתה בגביע אתנה, כאשר דאר חליל מבקיעה את הפנדל המכריע במשחק הגמר.

==בנבחרת ישראל==
דאר חליל הופיעה 5 פעמים במדי נבחרת ישראל עד גיל 19, כאשר הופעת הבכורה שלה התקיימה ב-8 בנובמבר 2022, בהפסד 5:0 מול גרמניה, במסגרת מוקדמות אליפות אירופה עד גיל 19. את שער הבכורה שלה בנבחרת כבשה דאר חליל ב-7 באפריל 2023, בניצחון על גיאורגיה 0–4 במסגרת שלב ב' של מוקדמות אליפות אירופה עד גיל 19.<ref></ref>

הופעת הבכורה שלה במדי הנבחרת הלאומית נערכה ב-26 בספטמבר 2023, בניצחון 5-0 על אסטוניה.<ref></ref> עד ליום 5 דצמבר 2023 צברה 3 הופעות במדי הנבחרת הבוגרת.

== תארים ==
==== מ.ס. קריית גת ====
* אליפות: 2022/23
* גביע אתנה: 2022/23

==== הפועל קטמון ירושלים ====
* גביע אתנה: 2023/24

== קישורים חיצוניים ==
* [https://www.football.org.il/players/player/?player_id=162663 פרופיל], באתר ההתאחדות לכדורגל בישראל
* [https://www.instagram.com/p/Cuqk8cpox0y/ ראיון קיץ עם דאר חליל, דף אינסטגרם של ארגון שחקניות ושחקני הכדורגל, 14 ביולי 2023]
* [https://www.facebook.com/watch/?v=3500631990261196 כתבת וידאו מעמוד הפיסבוק "כדורגל נשים", 21 בדצמבר 2022]
* 

==הערות שוליים==

2023 05
קטגוריה:כדורגלניות ישראליות
קטגוריה:כדורגלניות הפועל קטמון ירושלים
קטגוריה:שפרעם: אישים
קטגוריה:ישראליות שנולדו ב-2004
קטגוריה:ישראלים שנולדו ב-2004
אדם ובסטר

אדם הארי ובסטר (נולד ב-4 בינואר 1995) הוא כדורגלן אנגלי המשחק בעמדת הבלם בקבוצת ברייטון אנד הוב אלביון.

== קריירה ==
ובסטר נולד בפורטסמות', אנגליה. הוא החל את הקריירה שלו במחלקת הנוער של פורטסמות', ובעונת 2012/2013 ערך את הופעת הבכורה שלו בקבוצה הבוגרת. בעונת 2013/2014 הושאל לאלדרשוט טאון מהליגה השלישית באנגליה, ובסיום העונה חזר לפורטסמות'.
בעונת 2015/2016 הושאל לאיפסוויץ' טאון, ובעונת 2016/2017 עבר לקבוצה באופן קבוע. בעונת 2018/2019 חתם וובסטר בבריסטול סיטי תמורת סכום של 3.5 מיליון פאונד.
ובסטר ערך את הופעת הבכורה שלו בברייטון ובפרמייר ליג ב-31 באוגוסט 2019, במשחק מול מנצ'סטר סיטי. הוא שיחק ב-31 משחקים במהלך העונה, והבקיע שני שערים.
== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני בריסטול סיטי
קטגוריה:כדורגלני פורטסמות'
קטגוריה:כדורגלני ברייטון אנד הוב אלביון
קטגוריה:אנגלים שנולדו ב-1995
יאן פול ואן הקה

יאן פול ואן הקה (נולד ב-8 ביוני 2000) הוא כדורגלן הולנדי המשחק בעמדת הבלם בקבוצת ברייטון אנד הוב אלביון מהפרמייר ליג.
== קריירה ==
ואן הקה נולד בארנמיויד והחל את הקריירה שלו בקבוצת החובבים גוס. ב-2018 עבר לנאק ברדה, שם שיחק במשך עונה אחת. ב-16 באוגוסט 2019, ערך את הופעת הבכורה שלו בקבוצה הבוגרת של ברדה, בניצחון 5-1 על הלמדון ספורט.

ב-10 בספטמבר 2020, חתם ואן הקה בברייטון אנד הוב אלביון מהפרמייר ליג על חוזה לשלוש שנים.

ב-18 בספטמבר 2020, הושאל ואן הקה להירנפיין לעונת 2020-2021. ב-19 בספטמבר 2020, ערך את הופעת הבכורה שלו בהירנביין בניצחון 3 - 1 על פורטונה סיטארד.

ב-29 באוגוסט 2021, הושאל ואן הקה לבלקברן רוברס מהצ'מפיונשיפ לעונת 2021/2022. ב-16 באוקטובר, ערך את הופעת הבכורה שלו בקבוצה, כששיחק 90 דקות בתיקו 2-2 מול קובנטרי סיטי. ב-11 בדצמבר, כבש ואן הקה את שער הבכורה שלו בקבוצה, כשכבש את השער השני בניצחון 2 - 0 על בורו. הוא נבחר לשחקן העונה של ברייטון בעונת 2021/2022, והפך לשחקן הלוואה הראשון שזכה בתואר זה.

ב-24 באוגוסט 2022, ערך ואן הקה את הופעת הבכורה שלו בברייטון, כשעזר לקבוצה לשמור על שער נקי בניצחון 3 - 0 על פורסט גרין רוברס. שלושה ימים לאחר מכן, ערך ואן הקה את הופעת הבכורה שלו בפרמייר ליג, כשעלה מהספסל בדקה ה-88 במקומו של דני וולבק, ועזר לברייטון לנצח 1 - 0 את לידס יונייטד. ב-21 בינואר 2023, ערך ואן הקה את ההופעה הבכורה שלו בהרכב הפותח של ברייטון, כששיחק 90 דקות בתיקו 2-2 עם לסטר סיטי. ב-24 במאי, שיחק ואן הקה בתיקו 1-1 עם מנצ'סטר סיטי, שהיה מהמשחקים האחרונים של העונה, והבטיח לברייטון מקום בליגה האירופית לעונת 2023/2024.

== קישורים חיצוניים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני נאק ברדה
קטגוריה:כדורגלני ברייטון אנד הוב אלביון
קטגוריה:כדורגלני הירנפיין
קטגוריה:כדורגלני בלקברן רוברס
קטגוריה:ספורטאים הולנדים באנגליה
קטגוריה:הולנדים שנולדו ב-2000
תקליט מס' 20 במקצב ברזילאי ובשירים נבחרים

תקליט מס' 20 במקצב ברזילאי ובשירים נבחרים הוא אלבום האולפן ה-12 של הזמרת הישראלית אילנית. את האלבום הוציאה בשנת 1976 לאור חברת התקליטים הד ארצי. זהו התקליט הראשון של הזמרת שמושפע מסגנון הרגאטון והמוזיקה לטינית. מתוכו יצאו להיטים רבים, דוגמת "ילד בקרקס", "האוניות חזרו", "עפרוני", "דניאל", "ארץ" ו"אדם רחוק".

== רשימת רצועות ==

== הערות שוליים ==

==קישורים חיצוניים==

קטגוריה:אלבומי 1976
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
מרווין אוגונג'ימי

מרווין אוגונג'ימי (נולד ב-12 באוקטובר 1987) הוא כדורגלן עבר בלגי ששיחק בעמדת החלוץ.

== קריירה ==
נולד במכלן, אוגונג'ימי ערך את הופעת הבכורה המקצוענית שלו עם ראסינג גנק בעונת 2005/2006. בשנת 2007, הוא הושאל ל ואלבייק. בזמן ששהה בואלבייק הוא הופיע ב-27 משחקים והבקיע 10 שערים. עם חזרתו לגנק, הפך אוגונג'ימי לשחקן בולט בקבוצה הבלגית ועזר למועדון לזכות באליפות המקומית בעונת 2010/2011. בקיץ 2011 היה אמור אוגונג'ימי להיות משוחרר למיורקה אך המסמכים הגיעו 7 דקות מאוחר מדי לפיפ"א ולכן ההעברה נכשלה.
ב-14 בנובמבר 2011, הודיעה מיורקה על הצטרפותו של אוגונג'ימי לקבוצה שלהם. ב-31 באוגוסט 2012, הוא הצטרף לסטנדרד לייז' בהשאלה.
ב-6 ביוני 2014, חתם אוגונג'ימי בסטרומסגודסט. הוא ערך את המשחק הראשון שלו נגד סטיאווה בוקרשט בסיבוב השני של מוקדמות ליגת האלופות ב-16 ביולי 2014.
אוגונג'ימי חתם בסוואן הקריאנית ב-12 בפברואר 2016. והושאל מיוני 2016 לרצ'אבורי התאילנדית. עם חזרתו, חוזהו בוטל בהסכמה הדדית מכיוון שסוואן ירדה ליגה באותה העונה.
ב-1 בפברואר 2017, חתם אוגונג'ימי בסקנדרבו קורצ'ה האלבנית עד סוף דצמבר 2017. הוא ערך את הופעתו הראשונה בליגה האלבנית חודש לאחר מכן, ב-4 במרץ, בתיקו 1:1 מול טאוטה דורס, ושיחק את ה-27 דקות האחרונות כשעלה מהספסל כמחליף.

== נבחרת לאומית ==
ב-8 באוקטובר 2010, הוא ערך את הופעת הבכורה שלו בנבחרת בלגיה נגד נבחרת קזחסטן באסטנה, כאשר נכנס כמחליף במחצית והבקיע צמד בניצחון 0-2. רק ארבעה ימים לאחר מכן, בהופעתו השנייה נגד נבחרת אוסטריה, אוגונג'ימי פתח בהרכב וכבש שער על מנת להשוות את התוצאה ל-3-3 בדקה ה-87, כאשר המשחק הסתיים בתיקו מרגש של 4-4.

== קישורים חיצוניים ==

* 

== הערות שוליים ==

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני סטנדרד לייז'
קטגוריה:כדורגלני ואלבייק
קטגוריה:כדורגלני מכלן
קטגוריה:כדורגלני מיורקה
קטגוריה:כדורגלני ראסינג גנק
קטגוריה:כדורגלני בירסחוט
קטגוריה:כדורגלני סטרומסגודסט
קטגוריה:כדורגלני סקנדרבו קורצ'ה
קטגוריה:כדורגלני אוקז'טפס
קטגוריה:כדורגלני מאסטריכט
קטגוריה:כדורגלני דינמו ברסט
קטגוריה:כדורגלני מונס
קטגוריה:כדורגלני נבחרת בלגיה
קטגוריה:ספורטאים בלגים בהולנד
קטגוריה:ספורטאים בלגים בספרד
קטגוריה:ספורטאים זרים בנורווגיה
קטגוריה:ספורטאים זרים בקוריאה הדרומית
קטגוריה:ספורטאים זרים בתאילנד
קטגוריה:ספורטאים זרים באלבניה
קטגוריה:ספורטאים זרים בקזחסטן
קטגוריה:ספורטאים זרים בבלארוס
קטגוריה:ספורטאים זרים בווייטנאם
קטגוריה:בלגים שנולדו ב-1987
שאטל

חינמי ביציאה מטרמינל 3, נמל התעופה בן-גוריון]]
שאטל הוא קו אוטובוס, הנוסע במסלול קצר יחסית לקווי אוטובוס אחרים. כאוטובוסים ורכבות, שאטלים בדרך כלל נוסעים בין שתי נקודות לשני הכיוונים. שאטלים משמשים לצורך תעבורה גדולה של אנשים בין נקודות מסוימות, פעמים רבות למטרות קישור פנימי, כגון הסעה בין שער אוניברסיטה מרוחק לכיתות בו, בין טרמינלים בנמל תעופה, או כקו פנימי בתוך ערים.

== סוגים ==
=== שאטל לנמל תעופה ===
שאטל לנמל תעופה או אוטובוס לנמל תעופה הוא קו אוטובוס (ובמקרים נדירים סוג של רכבת) הנוסע בין מרכז עיר לנמל התעופה שלה. מערכת שאטלים לנמלי תעופה תהיה זולה יותר לתפעול מאשר מערכת רכבות לנמל תעופה, אך יעילה פחות ובעלת טווח קטן יותר. לעיתים שאטלים אלה יעברו באזורי מלונות ותיירות, ויקבלו את הכינויים "שאטל מלונות" או "קו מלונות". באילת, מופעלים קווים 31, 32 ו-50 של חברת אגד משכונות העיר לנמל התעופה רמון, וקו 30 ממעבר טאבה דרך אזורי התיירות והמלונאות לשדה, ולכיוון השני, גם הוא של אגד.

=== שאטל נמל תעופה ===
שאטל נמל תעופה או אוטובוס נמל תעופה הוא קו אוטובוס פנימי בנמל תעופה, המקשר בין חלקיו. שאטל כזה יכול לקשר בין התחבורה הציבורית המקומית המרכזית (כמו חניונים פנימיים ותחנות רכבת) לטרמינלים השונים בשדה. שאטלים כאלה מופעלים בעיקר בשדות תעופה גדולים, ובישראל מוכרים במיוחד הקווים הפנימיים בנמל התעופה בן-גוריון, הנוסעים בקו בין החניונים פנימיים - טרמינל 3 ותחנת הרכבת - טרמינל 1.

=== שאטל למערכת תחבורה ===
שאטל למערכת התחבורה מקשר בין יישובים או שכונות לתחבורה הציבורית המרכזית באזורם. כך, לדוגמה, יישוב הנמצא מרחק קילומטרים אחדים מהכביש הראשי הקרוב לו, יוכל להפעיל שאטל לכביש ראשי על מנת למנוע מתושביו הליכה מרובה. עיר תוכל להוציא שאטל לתחנת רכבת בין שכונותיה לתחנה הקרובה אליהן. שיטה זו נפוצה בארץ בפרוורי המרכז, פתח תקווה לדוגמה, כמענה לתושביהן הגרים רחוק יחסית מתחנות הרכבת.<ref></ref>

=== שאטל כתחליף לרכבת ===
במקרים מסוימים, חברות רכבות יפעילו שאטל כתחליף לרכבת שאינה פועלת. קווים אלה ישרתו בדרך כלל בין מספר תחנות לאורך תוואי הרכבת המקורי, ויהיו נפוצים יותר כפיצוי לרכבות קלות. בגוש דן משמש שנים קו 1 של חברת דן על תוואי הקו האדום של הרכבת הקלה כתחליף לה, עד שתפתח.

=== שאטל ארגון פנימי ===
שאטל ארגון פנימי עובד בין תחנות מסוימות של אזור פרטי גדול, כאשר הסוג הנפוץ בהם הוא שאטל אוניברסיטאי הפועל בין קמפוסים ושערים שונים ב אוניברסיטאות. שאטלים כאלה לעיתים רחוקות ישמשו גם כשאטל למערכת התחבורה. שאטלים פנימיים עשויים להיות מוצא יחיד במקומות שאינם מאפשרים לכלי רכב חיצוניים לנסוע בהם. שאטלים אוניברסיטאיים משמשים כמעט בכל האוניברסיטאות בישראל, ודוגמה בולטת לשאטל ארגון פנימי באזור פרטי גדול נמצא בפארקי שעשועים גדולים בעולם, ובעבר גם בלונה פארק תל אביב.

=== שאטל עובדים ===
שאטל עובדים ואוטובוס תלמידים מקשרים בין בתי עובדים או תלמידים למקום העבודה או הלימודים שלהם. שאטלים אלה יכולים לעיתים לקשר בין מקומות עבודה או בתי ספר שונים. סוג זה של שאטלים הוא נדיר ביותר.

=== שאטל קהילתי ===
שאטל קהילתי העוזר לבעלי מוגבלויות ולמתקשים בתנועה וכולל ציוד מיוחד המותאם להם, כגון כבשים או מעלונים. מוכרים במיוחד הנכוניות של יד שרה, המסייעות למוגבלי תנועה ושימוש בהם כרוך בהשתתפות סמלית.<ref></ref>

==קישורים חיצוניים==

== הערות שוליים ==

קטגוריה:תחבורה ציבורית
קטגוריה:אוטובוסים
קטגוריה:שדה תעופה: מבנה, שירותים וציוד
ילד בקרקס

"ילד בקרקס" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה הרביעית באלבומה ה-12 של הזמרת, תקליט מס' 20 במקצב ברזילאי ובשירים נבחרים.

== על השיר ==
"ילד בקרקס" נכתב והולחן על ידי יהונתן גפן ונתן כהן. במרכז השיר עומד ילד המופיע בקביעות בקרקס המקומי כפעלולן. השיר מתפרש לאורך של שלושה בתים, ומיד לאחר כל בית מבוצע פזמון (כל הפזמונים שונים זה מזה). תחילה מסופר על תחילת דרכו של הילד כפעלולן: כיצד היה הולך יחף על חבלים או טס מעל זירה במתחם. בבית השני נוחל הילד כישלון באחד מהפעלולים שניסה לבצע. חבלו נקרע בעודו הוא מתהלך עליו. הוא נופל לקרקע ונפצע קשות. בבית השלישי מסופר כי הילד נהרג בתאונה. הקהל חשב שזהו חלק מהתרגיל, ועל מנת להסיח את דעתו נשלח אליו ליצן ידוע-שם שיבדרו. בפזמונים הילד נמשל לדמות ציפור, ובזה האחרון הוא עתה עף בשמיים, כמו ציפור (רמיזה למותו).

"ילד קרקס" זכה להצלחה גבוהה במצעדי הפזמונים בישראל. הוא הגיע למקום השני במצעד השבועי ברשת ג' ולמקום הראשון בדירוג של גלי צה"ל.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1975
קטגוריה:סינגלים מ-1975
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים על ילדים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
האוניות חזרו

"האוניות חזרו" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה השלישית באלבומה ה-12 של הזמרת, תקליט מס' 20 במקצב ברזילאי ובשירים נבחרים.

== על השיר ==
"האוניות חזרו" נכתב והולחן על ידי משה דוידי ודני גרנות, והופק על ידי מתי כספי. ב-14 באוקטובר 1975 נכנס למצעד הפזמונים השבועי של הגל הקל במקום ה-16. ב-2 בדצמבר עלה למקום הראשון שם שהה שבועיים רצופים. לבסוף, ב-13 בינואר 1976, לאחר שלושה-עשר שבועות צעידה רצופה, יצא מהדירוג. במצעד של גלי צה"ל הגיע השיר בשיאו למקום התשיעי, ובסך הכל בילה שם תשעה שבועות רצופים. על-אף הצלחתו במצעדים השבועיים, לא דורג במצעד סוף השנה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1975
קטגוריה:סינגלים מ-1975
קטגוריה:שירי אילנית
קטגוריה:שירים בעברית
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
גיא גת

גיא גת (נולד ב-24 בספטמבר 1970) הוא כדורגלן עבר ישראלי ששיחק בעמדת המגן הימני.

==קריירה==
גת גדל במחלקת הנוער של הפועל פתח תקווה. ב-1 ביולי 1989 ערך את הופעת הבכורה שלו בקבוצה בניצחון 3–2 נגד בית"ר תל אביב במסגרת גביע האינטרטוטו. ב-11 בנובמבר ערך את הופעת הבכורה שלו בליגה בניצחון 2–1 נגד מכבי חיפה. ב-27 באפריל 1991 הבקיעת את שער הבכורה שלו בקבוצה בניצחון 4–0 נגד מכבי נתניה. בגמר גביע המדינה בכדורגל 1991 הורחק בדקה השנייה לאחר שתיקל את אייל ברקוביץ', הרחקה שעוררה מחלוקת ואף כמעט גרמה לפיצוץ המשחק. שנה לאחר מכן, זכה עם הקבוצה בגביע אחרי ניצחון על מכבי תל אביב. זמן קצר לאחר הזכייה, גת נפצע ונעדר מספר חודשים.

במהלך עונת 1994/1995 עזב למכבי הרצליה. ב-17 בדצמבר ערך את הופעת הבכורה שלו בניצחון 0–1 נגד הפועל באר שבע. גת שיחק בהרצליה עד עונת 1999/2000 בסיומה ירדה לליגה הלאומית.

==תארים==
; הפועל פתח תקווה
*גביע המדינה: 1991/1992

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:פתח תקווה: כדורגלנים
קטגוריה:כדורגלני הפועל פתח תקווה
קטגוריה:כדורגלני מכבי הרצליה
קטגוריה:ישראלים שנולדו ב-1970
עפרוני (שיר)

"עפרוני" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה השמינית באלבומה ה-12 של הזמרת, תקליט מס' 20 במקצב ברזילאי ובשירים נבחרים.

== על השיר ==
"עפרוני" נכתב והולחן על ידי אהוד מנור ויוסף גליקמן, והופק על ידי מתי כספי. ב-30 בדצמבר 1975 נכנס למצעד הפזמונים השבועי של הגל הקל במקום ה-21. ב-3 בפברואר 1976 עלה למקום השישי – המיקום הגבוה ביותר בו דורג. לבסוף, ב-2 במרץ, לאחר תשעה שבועות צעידה רצופה, יצא מהדירוג. במצעד של גלי צה"ל הגיע השיר בשיאו למקום השלישי, ובסך הכל בילה שם שנים-עשר שבועות רצופים. על-אף הצלחתו במצעדים השבועיים, לא דורג במצעד סוף השנה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1975
קטגוריה:סינגלים מ-1975
קטגוריה:שירי אילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:סינגלים בהוצאת הד ארצי
אוקיאן

אוקיאן (ברוסית:Океан, אוקיינוס) הייתה סדרת לוויינים מסוג חישה מרחוק שפותחה בברית המועצות ושיגורים נמשכו כמיזם רוסי-אוקראיני. המערך פעל באופן רציף משנת 1983 ועד לסיום פעולה של הלוויין האחרון בסדרה.

הלוויינים פותחו ב"משרד התכנון יוז'ני" בראשות מיכאיל יאנגל. מטרת הלוויין הייתה לספק מידע לחיזוי מזג אוויר, בחירת נתיב אופטימלי לאוניות הצי הסוחר, בדיקת מצב האוקיינוסים ומידע בנושאים סמוכים.

הלוויינים הראשונים פותחו על בסיס לווייני צלינה שפותחו באותו משרד.

משקל הלוויין האחרון בסדרה הגיע ל-6,360 ק"ג מהם כ-1,520 ק"ג של ציוד מדעי. הלוויין תוכנן לעבודה במשך 3 שנים. פאנל סולארי בשטח 32 מ"ר סיפק 1,700 ו"ט.

הלוויינים הראשונים שוגרו לחלל תחת שם "קוסמוס". תחנות קרקע לקבלת הנתונים היו בקרבת מוסקבה ובצ'רניהיב.

לווייני ניסוי שוגרו בשנים 1979 ו-1980. הם שוגרו מקוסמודרום פלסצק על ידי משגר ציקלון 3 והיו במשקל של כ-1700–1990 ק"ג.

בעקבות הצלחת הניסויים החלו שיגורים של לוויינים מבצעיים של סדרה "Okean-OE". הם בוצעו בשנים 1983 ו-1984. בשנת 1986 החלו שיגורים של דגם "Okean-O1". החל משנת 1988 הם שוגרו בשם "Okean" וספירה החל מ-"1". סך הכול מדגם זו שוגרו 8 לוויינים מהם לוויין ששוגר בשנת 1995 בשם "Sich 1" ונחשב ללוויין האוקראיני הראשון.

הלוויין אחרון בסדרה שוגר בשנת 1999 בשם "Okean-O 1". הוא שוגר מקוסמודרום בייקונור בעזרת משגר מדגם זניט 3 שנבנה באוקראינה. הוא פעל כשנתיים.

בשנת 2004 באוקראינה פותח לוויין לאותה מטרה ששוגר בשם "Sich 1M". הוא לא היה חלק של המיזם.

==קישורים חיצוניים==
* [https://space.skyrocket.de/doc_sdat/okean-e.htm תיאור הלווין]
* [https://www.eoportal.org/satellite-missions/okean-o1#spacecraft תיאור הלוויין והמכשור]
* [https://www.tandfonline.com/doi/pdf/10.2747/0749-3878.40.1.17 תיאור של שימוש בנתונים]
* [https://web.archive.org/web/20161222134731/http://www.mcc.rsa.ru/okean.htm ריכוז נתוני הלוויינים] 

==הערות שוליים==

קטגוריה:לוויינים סובייטיים
קטגוריה:לוויינים רוסיים
קטגוריה:אוקראינה: מדע וטכנולוגיה
צ'וקאוני

צ'וקאוני (באנגלית: Chukauni; בנפאלית: चुकौनी) הוא מאכל נפאלי הנפוץ במחוז פלפה, מערב נפאל<ref></ref><ref></ref>.

המאכל מורכב מתפוח אדמה, יוגורט, בצל, כוסברה, פלפל שחור ומלח המעורבבים יחד ומבושלים<ref></ref>.

צ'וקאוני נחשב למתאבן, ניתן לאכול אותו כשהוא חם או קר בליווי אורז מאודה, רוטי או מאדו ואדה<ref></ref>.

== קישורים חיצוניים ==

* [https://myrepublica.nagariknetwork.com/mycity/news/recipe-of-chukauni מתכון להכנת צ'וקאוני], באתר Myrepublica

== הערות שוליים ==

קטגוריה:המטבח הנפאלי
קטגוריה:המטבח האסייתי